Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 27.08.2013

 

S p r á v a
z kontroly hospodárenia rozpočtovej organizácie
Základná škola s materskou školou Cádrova 23
_______________________________________________________

Predkladá :                                                          	Materiál obsahuje :
---------------                                                                     -------------------------
Ing. Ján Dubravec                                                       	1. Návrh uznesenia
miestny kontrolór	                                  		2. Dôvodovú správu
								3. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Ján Dubravec	                                  	           nie je potreba právneho
miestny kontrolór	                                                     posúdenia

Na rokovanie prizvať :
------------------------------
PaedDr. Miroslava Komorníková
riaditeľka ZŠ s MŠ                                

August 2013

Návrh uznesenia	

Miestne zastupiteľstvo  

A. schvaľuje  

Správu z kontroly hospodárenia rozpočtovej organizácie
Základná škola s materskou školou Cádrova 23

B. ukladá  

1/  Dodržiavať ustanovenia zákona č.311/2001 Z.z. v znení n.p. /Zákonník práce/ pri uzatváraní pracovno – právnych vzťahov s pracovníkmi organizácie. 

				                            Zodpovedná: riaditeľka organizácie
          						       Termín: ihneď

a/  s pripomienkami

b/  bez pripomienok

Dôvodová správa

Na základe plánu kontrolnej činnosti útvaru miestneho kontrolóra MČ B-NM              na I. polrok 2013, schváleného  Miestnym zastupiteľstvom MČ B-NM  uznesením     č. 14/04 dňa 11.12.2012 a v súlade so Zásadami kontrolnej činnosti samosprávy MČ B-NM, miestny kontrolór s pracovníčkami útvaru kontroly vykonal kontrolu rozpočtovej organizácie Základná škola s materskou školou na Cádravej ul. č. 23.
	Cieľom kontroly bolo preveriť finančné hospodárenie kontrolovanej organizácie za roky 2011 a 2012 so zameraním, na príjmovú a výdavkovú časť rozpočtu, ako aj preverenie aktualizácie vnútorných noriem súvisiacich s výkonom kontroly a ich dodržiavanie.

S p r á v a 
z kontroly hospodárenia rozpočtovej organizácie
 Základná škola s materskou školou Cádrova 23
_________________________________________________________________

	Miestny kontrolór mestskej časti Bratislava - Nové Mesto s pracovníkmi útvaru kontroly vykonal na základe plánu kontrolnej činnosti útvaru miestneho kontrolóra MČ   B-NM na I. polrok 2013, schváleného uznesením MZ MČ B-NM č. 14/04 dňa 11.12.2012 a v súlade so Zásadami kontrolnej činnosti samosprávy MČ B-NM, kontrolu  hospodárenia rozpočtovej organizácie Základná škola s materskou školou na  Cádrovej ul. č. 23. 
	Cieľom kontroly bolo preveriť finančné hospodárenie kontrolovanej organizácie za roky 2011 a 2012 so zameraním na príjmovú a výdavkovú časť rozpočtu, ako aj preverenie aktualizácie vnútorných noriem, súvisiacich s výkonom kontroly a ich dodržiavanie. 

Program kontroly bol zameraný na :

1. Plnenie príjmovej časti rozpočtu a dotácia rozpočtových prostriedkov

2. Čerpanie výdavkovej časti rozpočtu

3. Výber poplatkov za školský klub detí, materské školy a stravovanie, vrátane    zásobovania kuchyne

	Stav na úseku činnosti kontrolovanej organizácie bol zisťovaný nepriamou kontrolou, t.j. štúdiom predložených dokladov, súvisiacich s predmetom kontroly.  
	Porovnaním zisteného skutočného stavu so stavom požadovaným bolo zistené, že kontrolované činnosti boli zabezpečované nasledovne :

	Špecifikum Základnej školy na Cádrovej ul. je existencia slovenskej školy        s francúzskymi triedami a vyučovanie slovenského jazyka vo francúzskych triedach. Projekt bol realizovaný podľa Smernice Ministerstva školstva a vedy SR z 22.novembra 1993 na pokusné overovanie organizácie, foriem i obsahu výchovy a vzdelávania a spôsobu riadenia škôl. Táto smernica sa zmenila na vyhlášku Ministerstva školstva SR č.376/2005, ktorou sa upravujú podrobnosti o podmienkach a pravidlách experimentálneho overovania cieľov, obsahu, metód, organizácie a riadenia výkonu výchovno-vzdelávacieho procesu na školách a v školských zariadeniach. Podľa dostupných informácií gestorom projektu bol Štátny pedagogický ústav v Bratislave. Ministerstvo školstva SR povolilo projekt vyjadrením sekcie regionálneho školstva. Slovenská škola s francúzskymi triedami na Cádrovej ulici je súčasťou pedagogického projektu pre francúzske vyučovanie v zahraničí stanovené Kanceláriou pre francúzske vyučovanie v zahraničí.
	Systém financovania školy bol nastavený tak, že žiaci francúzskej základnej školy a deti materskej školy sú vykazovaní v jednom výkaze spolu so slovenskou školou. V systéme slovenského školstva teda existuje len jedna ZŠsMŠ na Cádrovej a nie dve školy. Škola poberá na deti zdroje z prenesených a originálnych kompetencií.

	Združenie pre francúzsku školu v Bratislave v zastúpení Marie Hélene Bergey vypracovalo dohodu, v ktorej druhou zúčastnenou stranou je ZŠsMŠ na Cádrovej 23 v Bratislave. Dohoda bola podpísaná dňa 3.9.2003. Podľa čl.II bola dohoda uzatvorená na základe dohody medzi Okresným úradom Bratislava III, odborom školstva, mládeže a telesnej kultúry a Asociáciou pre rozvoj francúzsko-slovenských vzťahov, právnou francúzskou asociáciou zo dňa 29.mája 2002. Vecným predmetom dohody je zabezpečiť vzdelávanie pre frankofónne deti. 
	Čl.III. je zameraný na povinnosti zmluvných strán, kde zaväzuje školu prijať do triedy frankofónne deti a zabezpečiť v triede frankofónneho vyučujúceho od začiatku školského roka 2003/2004, uľahčiť vo všeobecnosti proces zamestnávania frankofónnych vyučujúcich a zabezpečiť potrebné množstvo tried. V spolupráci s Francúzskym inštitútom v Bratislave prijať a zaradiť frankofónne deti na úrovni základnej školy do všetkých mimoškolských činností školy podľa ich záujmu, vytvoriť miesto vyučujúceho tak, aby frankofónny vyučujúci bol súčasťou pedagogického zboru, vypracovať medzi frankofónnym vyučujúcim a školou zmluvu, ktorá bude mať charakter pracovnej zmluvy, poskytnúť triedy pre francúzsku sekciu školy podľa potrieb a možností, počet žiakov v jednej triede nepresiahne 15, zabezpečiť francúzskej triede potrebný pedagogický materiál a materiál pre mimoškolskú činnosť /počítače, knižnica, lopty a pod./ a vyplácať mesačne peňažný príspevok pre frankofónneho vyučujúceho.
	Združenie pre francúzsku školu /AEFB/ sa podľa prílohy č.1 uvedenej dohody zaviazalo poskytnúť na školský rok 2003/2004 pre materskú školu 20.000,- Sk na zakúpenie materiálu pre pedagogické účely vo francúzskom jazyku s poznámkou, že žiadne iné príspevky v hotovosti určené materskej škole nie sú povolené. AEFB sa ďalej zaviazalo pre základnú školu prispieť na školský rok 2003/2004 na nákup kopírovacieho stroja sumu 20.000,- Sk s tým, že k tejto sume môže byť pridaná suma vo výške 20.000,- Sk ako výnimočný príspevok určený na rozbeh frankofónnej základnej školy.

	Dňa 24.októbra 2008 mala byť podpísaná dohoda o spolupráci medzi zmluvnými stranami: 
1/ MÚ B-NM zastúpeným starostom MČ B-NM Ing. Frimmelom, 
    ZŠsMŠ Cádrova 23  zastúpenou riaditeľom Pead. Dr. Mgr. Popluhárom 
a
2/ Združením pre Francúzsku školu v Bratislave zastúpenou prezidentom Brunom VanBeginom
    Kultúrnym oddelením Francúzskeho veľvyslanectva v SR zastúpeného Didier Talpainom.
	
Z dohody o spolupráci vyplýva prianie pokračovať v spolupráci na základe úspešného ukončenia overovania projektu vzdelávania vo francúzskom jazyku žiakov a vyučovania slovenského jazyka pre žiakov pochádzajúcich z frankofónnych krajín, Slovenska a tretích krajín, ktorí sú žiakmi materskej školy, prvého a druhého stupňa základnej školy a Ecole francaise de Bratislava, Cádrova 23.

Podpísaním uvedenej dohody mala byť ukončená platnosť predchádzajúcej dohody.
	Predmetom dohody bolo zabezpečenie výchovno-vzdelávacieho procesu a upresnenie spôsobu používania a spolupodieľania sa na materiálnom a technickom vybavení učební, ako aj zabezpečení ľudských zdrojov školy a združenia                    a zabezpečiť výchovno-vzdelávací proces pre deti občanov frankofónnych krajín a tretích krajín, ktorí majú trvalý, rep. prechodný pobyt na území SR, ako aj pre deti občanov SR, ktorí majú požiadavku na poskytnutie vzdelávania vo francúzskom jazyku. 
	Dohoda bola vypracovaná a mala byť podpísaná na základe medzivládnej dohody o spolupráci v oblasti kultúry, športu a vzdelávania medzi Francúzskou republikou a Slovenskou republikou. V uvedenom čase však skončila platnosť dohody o spolupráci z predchádzajúceho obdobia a z uvedeného dôvodu nemohla byť podpísaná vyššie citovaná a pripravená dohoda o spolupráci. Francúzska strana sa zaviazala, že po ratifikácií medzivládnej zmluvy, túto doloží k návrhu dohody, čo by umožnilo pripravenú vyššie uvedenú dohodu podpísať. Medzivládna dohoda do času konania kontroly nebola zmluvným stranám doložená.

	Kontrolná skupina preverila  platnosť uvedenej dohody o spolupráci a zistila, že podpísaná a teda právoplatná dohoda sa nenachádza na MÚ B-NM, ani na ZŠsMŠ Cádrova a tiež v Združení pre francúzsku školu. Ďalším šetrením bolo zistené, že dohoda je neplatná a z uvedeného dôvodu kontrolovaná organizácia i naďalej postupovala na základe predchádzajúcej dohody, uzatvorenej dňa 3.9.2003 na dobu neurčitú. 

	Preverením uzatvorených darovacích zmlúv z predchádzajúceho obdobia Združenie pre francúzsku školu v snahe riešiť nedostatok finančných prostriedkov na bežné a kapitálové výdavky školy poskytuje škole polročne finančný dar vo výške 10.000,- €.
Kontrolou príjmov darov bolo zistené, že v roku 2011 darca, t.j. Združenie pre francúzsku školu v snahe riešiť nedostatok finančných prostriedkov na prevádzku a údržbu objektov a zariadení školy darovalo ZŠsMŠ Cádrova 10.000,- € /darovacia zmluva/, ktoré previedlo na darovací účet školy /jún 2011/. Okrem uvedenej finančnej čiastky Združenie pre francúzsku školu poskytlo škole dar vo výške 10.000,- € a 2.500,- € /september 2011/.  
	V roku 2012 Združenie pre francúzsku školu v Bratislave darovalo škole na základe darovacej zmluvy 10.000,- € /marec 2012/, 10.000,- € /jún 2012/ a 10.000,- € /december 2012/.

	Podľa vyjadrenia riaditeľky školy dňa 3.9.2003 bola podpísaná Dohoda medzi ZŠsMŠ Cádrova 23 a Združením pre francúzsku školu v Bratislave. Nájomná zmluva medzi oboma subjektami do času konania kontroly podpísaná nebola. Na základe dostupných  informácií sa Francúzska škola už niekoľko rokov snaží osamostatniť od slovenskej školy, t.j. plánuje byť zaradená do siete škôl SR. Doteraz nebola akreditovaná. V súčasnosti má francúzska strana problém, že nedisponuje žiadnym dokladom o zabezpečení priestorov, teda nemá nájomnú zmluvu, ktorá je jednou z podmienok MŠVVaŠ pri rozhodovaní o zaradení školy do siete.
	Riaditeľka francúzskej školy informovala riaditeľku ZŠsMŠ Cádrova o skutočnosti, že sú pred podpisom nájomnej zmluvy v Petržalke, nakoľko na Cádrovej neboli úspešní v dohode, ktorá by im zabezpečovala vyhovujúce podmienky /viac priestorov v ZŠ, MŠ a v telocvični/. Následne starosta MČ B-NM spoločne s riaditeľkou školy rokovali so Združením pre francúzsku školu a predložili im ponuku, ktorá obsahovala možnosť nadstavby na budovách ZŠsMŠ Cádrova a výstavby telocvične.
	Riaditeľka školy Cádrova ponúkla Francúzskej škole uzatvoriť nájomnú zmluvu do 1 roka z dôvodu urýchlenia získania akreditácie. Takúto zmluvu by mohli predložiť na ministerstvo do času, kedy si doriešia svoju existenciu pre budúce obdobie. Zároveň bolo zistené, že Francúzskej škole chýbajú i iné potrebné prílohy k žiadosti na získanie akreditácie. V prípade uzatvorenia nájomnej zmluvy by mala škola ešte ďalší školský rok fungovať ako doteraz, t.j. jedna ZŠsMŠ /slovenská i francúzska/.
	V priebehu prerokovania protokolu k správe z kontroly ZŠsMŠ Cádrova, bol kontrolnej skupine doložený podpísaný Dodatok č.1, zo dňa 6.6.2013, k Dohode uzatvorenej dňa 3.9.2003 so Združením pre francúzsku školu v Bratislave, ktorým boli spresnené niektoré práva a povinnosti, vyplývajúce z Dohody o spolupráci. Dodatok k dohode umožnil francúzskej škole požiadať MŠVVaŠ o zaradenie školy do siete. V prípade, že škola bude zaradená do siete škôl SR, bude možné a potrebné riešiť prenájom priestorov. 

	Kontrolovaná organizácia v preverovanom období hospodárila  s rozpočtovými prostriedkami a s prostriedkami prijatými od iných subjektov. Pri zostavovaní rozpočtu príjmovej a výdavkovej časti sa riadila záväznými ukazovateľmi určenými zriaďovateľom. Rozpočet organizácie na rok 2011 a 2012, ako aj jeho úpravy, boli schválené na zasadnutí MZ MČ B-NM. Kontrolovaný subjekt účtuje v sústave podvojného účtovníctva podľa opatrenia MF SR č. MF/16786/2007-31 z 8.8.2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové a príspevkové organizácie, štátne fondy, obce a VÚC v znení neskorších zmien a predpisov.  V zmysle zákona č. 431/2002 Z.z. o účtovníctve        v znení n.p. a v zmysle vyššie uvedeného opatrenia MF SR má kontrolovaná organizácia vypracovanú Smernicu pre vedenie účtovníctva s účinnosťou od 1.3.2009 a ostatné interné normy súvisiace s jej činnosťou. 

	Na základe výberového konania podľa § 4 zákona č. 596/2003 Z.z. o štátnej správe v školstve a školskej samospráve v znení n.p. a podľa § 3 cit. zákona, bola starostom MČ B-NM s účinnosťou od 15.11.2012 vymenovaná do funkcie terajšia riaditeľka  kontrolovaného subjektu, čím došlo k výmene vo funkcii riaditeľa školy.

k bodu 1/

	Kontrolou príjmovej časti rozpočtu organizácie ZŠsMŠ Cádrova boli preverené bežné príjmy z podnikania a vlastníctva majetku, administratívne a iné poplatky, platby, granty, transfery, dotácie poskytnuté zriaďovateľom, ako i finančné dary za obdobie rokov 2011 a 2012.
	Príjmový rozpočtový účet 223 000 bol ku koncu roka 2011 a 2012 nulový. Uvedený stav bol zdokladovaný výpismi z banky ku dňu 31.12. príslušného roku.

	Tvorenie rozpočtu v oblasti príjmov za rok 2011 bolo celkovo v objeme 79.341,78 €, čo je plnenie na 141,7%.
	
	Tvorenie rozpočtu v oblasti príjmov za rok 2012 bolo celkovo v objeme 74.672,19 €, čo je plnenie na 123,2%.
z toho :  
-  1.Bežné príjmy 
- r.2011 - 56.497,20 €  /100,89 %/
- r.2012 - 70.065,87 € /125,12 %/
- Príjmy z podnikania a vlastníctva majetku /z prenajatých budov a priestorov/
   - r.2011 - 8.637,56 €  /112,2 %/
   - r.2012 - 10.400,46 €  /135,1 %/
- Za predaj výrobkov, tovarov a služieb /školská jedáleň a iné/       
   - r.2011 - 20.852,97 €  /99,8 %/, z toho škola v prírode a iné 13.155,71 € 
   - r.2012 - 31.227,79 € /128,5 %/, z toho škola v prírode  a iné 9.712,10 € 
-  Administratívne a iné poplatky /poplatky za materské školy/
   - r.2011 - 14.745,14 €  /81,5 %/
   - r.2012 - 16.315,64 € /136,0 %/          
-  Administratívne a iné poplatky /poplatky za ŠKD/
   - r.2011 - 10.452,79 €  /112,4 %/
   - r.2012 - 11.328,93 €  /94,4 %/ 
- Z účtov finančného hospodárenia /úroky z vkladov/
   - r.2011 - 4,81 €  
   - r.2012 - 5,50 €
-  2.Ostatné príjmy 
   - r.2011 - 63,08 € /z náhrad poistného/
                - 1.740,85 € /z dobropisov/
   - r.2012 - 148,47 € /od neziskových práv.org./ 
                - 639,08 € /od fyzických osôb/
– 3.Granty a transfery /dary/
   - r.2011 - 22.844,58 €   
   - r.2012 - 4.606,32 € /z toho kapitálové 3.399,44 €/ 

	Okrem uvedených rozpočtovaných bežných príjmov, grantov a transferov je v príjmovej časti rozpočtu organizácie za rok 2012 evidované i stravné /potraviny/ ako príjmy z mimorozpočtových účtov. Za uvedený rok sa jednalo o čiastku 69.694,07 €. Podľa vyjadrenia účtovníčky školy, táto postupovala podľa metodického usmernenia MF SR pre rozpočtové organizácie.  

Príjmy z prenajatých budov a priestorov

	Na základe uzatvorených zmlúv organizácia prenajímala v sledovanom období priestory telocvične a vnútorné priestory školy. Telocvičňa a ihrisko slúžili na športové účely, vnútorné priestory pre výučbu hry na gitaru a aktivity umeleckej školy.
Pre školský rok 2010/2011 bolo uzatvorených 11 nájomných zmlúv /sálový futbal, basketbal, tanec/ s určením úhrady za nájom a služby. Pre školský rok 2011/2012 bolo uzatvorených 10 nájomných zmlúv s určením úhrady za nájom          a služby. Pre školský rok 2012/2013 bolo uzatvorených 9 nájomných zmlúv s určením úhrady za nájom a služby.
 Na obdobie od 2.9.2012 do 30.6.2013 bola uzatvorená nájomná zmluva č.10/2012 s nájomcom - Športový klub JRM pri ZŠ Cádrova, zastúpeným          PaedDr. Monikou Popluhárovou. Prenajímateľ poskytol nájomcovi nebytový priestor v budove vedenia školy - kanceláriu, ktorú podľa predmetu nájmu využíval na kancelárske práce - riadenie školského športového klubu JRM. Nájomná zmluva bola dojednaná na dobu určitú od 2.9.2012 do 30.6.2013. Dojednaná cena výšky nájomného bola určená na 50,- € ročne, t.j. nevýhodne pre školu. Zmluvu uzatváral za školu predchádzajúci riaditeľ dňa 2.9.2012. V čase konania kontroly nájomca uvoľnil prenajatý priestor. 
	Okrem vyššie uvedenej zmluvy ZŠsMŠ Cádrova uzatvorila dve dohody o spolupráci: so Školským športovým klubom JRM pri ZŠ Cádrova, zastúpeným PaedDr. Monikou Popluhárovou, ktorá bola uzatvorené dňa 2.9.2012 na dobu určitú od 6.9.2012 do 30.6.2013 a dohodu s VKP /Volejbalový klub polície/ Bratislava, zastúpeným Ivanom Husárom, športovým riaditeľom VKP, ktorá bola uzatvorená dňa 6.9.2012 na dobu určitú od 6.9.2012 do 30.6.2013. Uvedené dohody sú nevýhodné pre školu z dôvodu, že ani jednému z nájomcov nevyplýva povinnosť uhrádzať nájomné ani prevádzkové náklady. K uvedenému nájmu sa vyjadrila riaditeľka školy. S oboma subjektmi nájmu v čase konania kontroly rokovala o štandardných podmienkach prenájmu telocvične, aby mala škola primeraný príjem z prenájmu telocvične, ktorý by pokryl náklady spojené s prevádzkou školy.
Ostatné nájomné zmluvy sú uzatvorené v zmysle zákona č.116/1990 Zb. v znení neskorších predpisov. Zmluvy o nájme nebytových priestorov obsahujú predmet a účel nájmu, dobu nájmu s určením dní a hodín prenájmu, úhradu za nájom a služby /elektrická energia, teplo, voda, opotrebovanosť/ dohodou zmluvných strán, práva a povinnosti prenajímateľa a nájomcu a možnosť ukončenia nájmu, resp. odstúpenia od zmluvy.
	Kontrolou fakturácie prenájmov bolo zistené, že faktúry sú vystavené na základe nájomných zmlúv a sú evidované v evidencii odberateľských faktúr. Úhrady za nájom a služby hradí nájomca krátkodobého nájmu na príjmový účet prenajímateľa v Prima banke, resp. priamo do pokladne školy. Tieto sa účtujú bez predpisu, ktorý sa urobí dodatočne po prijatí platby na účet organizácie.

	Ku koncu roka 2011 bola vyčíslená pohľadávka, vyplývajúca z odberateľskej faktúry č.22 za prenájom priestorov /SLOVNAFT montáže a opravy s.r.o. - prenájom telocvične dňa 7.12.2011 na základe objednávky/ v sume 91,- € a predpis nájomného za obdobie 5.9.2011-30.11.2011 na základe nájomnej zmluvy č.2/2011    v sume 849,09 € splatnej 30.11.2011. /Mgr. Czeizelová - prenájom telocvične/. Kontrolou príjmových dokladov bolo zistené, že čiastka 91,- € bola uhradená dňa 29.2.2012 a čiastka 849,09 € dňa 30.4.2012. Sankcie za omeškanie platby dohodnutého nájomného podľa splátkového kalendára nie sú obsiahnuté v nájomnej zmluve /iba možnosť vypovedania zmluvy, ak nájomca o viac ako 1 mesiac mešká s platením nájomného/. Kontrolou účtu č.384 111 bol zistený stav 328,68 €. Jednalo sa o zúčtovanie nákladov budúcich období, vyplývajúcich z nájomného prijatého vopred /nájomná zmluva č.9/2011/.
	Ku koncu roka 2012 boli všetky platby, vyplývajúce z nájomných zmlúv za prenájom priestorov v kontrolovanej organizácii finančne vysporiadané.
	Na základe vyššie uvedeného kontrolná skupina odporúča zabezpečiť uzatváranie nájomných zmlúv so štandardnými podmienkami prenájmov priestorov školy, čím zabezpečí primeraný príjem z prenájmu, ktorý čiastočne pokryje náklady spojené s prevádzkou školy. Ďalej odporúča postupovať pri vymáhaní pohľadávok v súlade s platnými právnymi normami /sankcie za oneskorené platby/.	

Príjmy za predaj výrobkov, tovarov a služieb

	V roku 2011 sú v sume 20.852,97 € zahrnuté:
- režijné poplatky prijaté od stravníkov /výška príspevku na čiastočnú úhradu nákladov v zariadeniach školského stravovania/ a príspevok zamestnávateľa na stravu zamestnancom, t.j. - 55 % z ceny jedla podľa § 152 odst.3 zákona č.311/2001 Z.z. Zákonníka práce - 7.234,05 €. Zamestnávateľ na stravovanie zamestnancom prispieva zo sociálneho fondu organizácie podľa dohodnutej sumy v Kolektívnej dohode.  
- príspevok rodičov detí na organizáciu škôl v prírode, plaveckého výcviku a lyžiarskeho zájazdu vo výške 13.155,71 €.
- ostatné príjmy v sume 463,21 €, t.j. najmä príjmy za energie spotrebované v školskom byte, služby pri prenájmoch a prijatá úhrada za poškodené dvere a okná, za predaj pohľadníc, na výchovný koncert pre žiakov. Príjmy za energie spotrebované v školskom byte uhrádza nájomca, zamestnanec školy na základe dohody o platbách za energie. Byt má v správe zriaďovateľ MÚ B-NM, ktorému hradí nájomné. Spotrebované energie hradí škola a nájomca jej ich prepláca na základe vystavených faktúr. Spotreba elektrickej energie je určená podľa odpočtu elektromera k poslednému dňu v mesiaci, spotreba plynu na kúrenie a ohrev teplej vody je stanovená paušálne v sume 27,- € a vody v sume 5,- € na mesiac podľa odhadnutej priemernej spotreby vody pre 1 - člennú domácnosť. Na základe uvedenej dohody sú vystavované mesačné faktúry k úhrade /Madacký r. 2011, Dzimko r. 2012/. 

	V roku 2012 je v sume 31.227,79 € zahrnuté:
- režijné poplatky prijaté od stravníkov vo výške 21.515,69 € je i 55 % príspevok zamestnávateľa na stravu zamestnancom vo výške 7.290,60 €.
- príspevok rodičov detí na organizáciu školy v prírode a výučbu anglického jazyka vo výške 9.712,10 €.
	
Ku koncu roka 2011 boli na účte č.315 100 vyčíslené pohľadávky vo výške 1.294,14 €. Jednalo sa o preplatky stravníkov. Tieto boli porovnané s menným zoznamom stravníkov. Na účte č.324 100 boli zaúčtované prijaté preddavky - preplatky žiakov a detí v materských školách na stravnom vo výške 2.871,64 €. Účet č.379 000 – 722,67 € vyčísľuje dorovnanie výšky nákladov a výnosov školskej jedálne, ktorej činnosť nemôže vykazovať zisk. Je to rozdiel oproti stravnej norme.
          Kontrolou dokladovej inventarizácie ku dňu 31.12.2012 boli porovnané účtovné stavy so súvisiacimi dokladmi. Na účte 315 100 sa jedná o preplatky stravníkov vo výške 2.723,43 €, ktoré boli porovnané s menným zoznamom predloženým vedúcou školskej jedálne. Prijaté preddavky, resp. preplatky žiakov a detí v materských školách na stravnom v uvedenom období bol v čiastke 4.156,63 €. Dorovnanie nákladov a výnosov školskej jedálne bol vo výške 472,30 €. Pohľadávka, vyplývajúca z odberateľskej faktúry č.21 za školský byt vo výške 148,63 € bola v mesiaci január 2013 uhradená.
	
Kontrolná skupina pri preverovaní uvedených príjmov vychádzala z tabuliek a finančných výkazov o plnení rozpočtu subjektu verejnej správy a súvisiacich účtovných dokladov, ako i zo správy z dokladovej inventarizácie majetku školy a finančného usporiadania ZŠsMŠ Cádrova k rozpočtu MČ B-NM za kontrolované roky.
	Na základe ústnej dohody škola mesačne fakturuje Združeniu pre francúzsku školu obedy, odstravované zamestnancami Združenia za stravenky v školskej jedálni /12  zamestnancov/. Do júna roku 2011 sa jednalo o fakturáciu za cenu stravenky 1,06 € a od septembra 2012 za 1,19 €. Podľa vyjadrenia riaditeľky školy bude od septembra 2013 uzatvorená písomná dohoda so Združením pre francúzsku školu v Bratislave o fakturácií obedov odstravovaných zamestnancov Združenia. 

Administratívne a iné poplatky 

	V roku 2011 škola získala za poplatky detí v materskej škole a školskom klube detí finančné prostriedky vo výške 25.197,93 €, z toho 14.745,14 € za materské školy a 10.452,79 € za ŠKD. 
	V roku 2012 sa jednalo o čiastku 27.644,57 €, z toho 16.315,64 € za materské školy a 11.328,93 € za ŠKD. Mesačný poplatok za dieťa bol do júna 2011 vo výške 12,67 € a od septembra 2011 do decembra 2012 vo výške 13,- €. 
	Príjmy - poplatky za materské školy a školské kluby detí boli porovnané s podkladmi o počte detí navštevujúcich materskú školu a školský klub.	
	Kontrolovaná organizácia faktúrou č.21 zo dňa 15.12.2011 vyfakturovala Združeniu pre francúzsku školu poplatky za MŠ a ŠKD podľa vyššie uvedenej stanovenej výšky poplatkov a podľa počtu detí /MŠ: 48 - 50, ŠKD: 13 - 17/ za mesiac  1. - 6. a 9. - 12. v roku 2011 spolu 8.231,62 €.
	V roku 2012 škola vyfakturovala faktúrou č.14 Združeniu pre francúzsku školu poplatky za MŠ /51 - 52 detí/ a ŠKD /15 - 20 detí/ za 1. - 9. mesiac 6.214,- € a faktúrou č.19 poplatky za MŠ /49 - 50 detí/ a ŠKD /15 detí/ za 10. - 12. mesiac  2.522,- €. 
	Fakturácia poplatkov za MŠ a ŠKD Združeniu pre francúzsku školu bola v čase kontroly vykonávaná iba na základe ústnej dohody.
	Na základe vyššie uvedeného kontrolná skupina konštatuje, že rozpočtovanie poplatkov za materské školy a školské kluby detí je na požadovanej úrovni. Na základe odporúčania kontrolnej skupiny boli poplatky za deti v MŠ a ŠKD  doriešené v Dodatku zmluvy so Združením pre francúzsku školu v Bratislave podpísanom dňa 6.6.2013.

Úroky z účtov finančného hospodárenia

	Príjmy úrokov z príjmového účtu č.8423718002 vedeného v Prima banke, ktoré neboli rozpočtované:
- ku dňu 31.12.2011 - 4,81 €
- ku dňu 31.12.2012  - 5,50 €

	Jednotlivé príjmy v danom mesiaci sú nahlasované na MÚ B-NM podľa jednotlivých príjmových položiek, t.j.: 
- poplatky za MŠ      
- poplatky za ŠKD
- ostatné
- služby
- nájomné
- úroky
- réžia /od roku 2012/
	Na príjmovom účte bol k 1.1.2011 ako i k 1.1.2012 počiatočný stav nulový.
Stavy príjmov boli súhlasné s príjmovými a bankovými dokladmi kontrolovaného subjektu. Boli porovnané s mesačnými hláseniami o prevode vlastných príjmov na účet zriaďovateľa. Nedostatky zistené neboli.
	
Ostatné príjmy

	Uvedené príjmy neboli rozpočtované. 
	V roku 2011 sa jednalo o čiastku 1.803,93 €. Z toho 63,08 € bolo poistné plnenie a čiastka 1.740,85 € bol dobropis za elektrickú energiu z roku 2010.
	V roku 2012 sa jednalo o čiastku 787,55 € . Príspevok rodičov na učebnice pre deti bol 639,08 € a príspevok na organizáciu basketbalového turnaja vo výške   148,47 €.
Položka ostatných príjmov bola porovnávaná s internými dokladmi organizácie, bankovými výpismi, ako i mesačnými výkazmi o stave príjmového účtu kontrolovaného subjektu. Uvedené je súhlasné.
	
Granty a transfery

	Uvedené príjmy neboli rozpočtované -  mimorozpočtové prostriedky.
	Jedná sa o príjem darov z darovacieho účtu. V roku 2011 vo výške    22.844,58 € a v roku 2012 vo výške 4.606,32 €.
 Príjem darov organizácia podľa potreby a účelu previedla z bankového účtu darov cez príjmový účet a účet zriaďovateľa na výdavkový účet. Kontrolou použitia kontrolná skupina nezistila nesúlad so znením darovacej zmluvy.
 Výdavky z darovaných prostriedkov boli v roku 2011 použité na nákup hygienických potrieb pre žiakov, pobyt zamestnancov v kúpeľoch Malé Bielice, na nákup interiérového vybavenia, výpočtovej techniky, učebných pomôcok a čiastočne na odmeny a mzdy dohodárov. V roku 2012 boli darované prostriedky použité na nákup kombinovaného sporáka pre kuchyňu Na Revíne, toaletné potreby, knihy žiakom a iné.	
	Kontrolou príjmov a použitia darov bolo zistené, že počiatočný stav darovacieho účtu v roku 2011 bol 45.368,09 € a konečný stav v uvedenom roku vo výške 48.170,62 €. V roku 2012 bol konečný stav darovacieho účtu navýšený na 76.652,02 €. 	

	Rozhodnutím Európskeho parlamentu a Európskej rady v roku 2006 bol ustanovený Program celoživotného vzdelávania, publikovaný v Úradnom vestníku EÚ. Slovenská akademická asociácia pre medzinárodnú spoluprácu, Národná agentúra Programu celoživotného vzdelávania, ktorá je Občianskym združením registrovaným na Ministerstve vnútra SR a Základná škola s materskou školou Cádrova 23 ako rozpočtová organizácia uzatvorili dňa 29.7.2010 Zmluvu o poskytnutí finančného príspevku v rámci programu - Školské partnerstvá COMENIUS. Predmetom uvedenej zmluvy bol záväzok Národnej agentúry poskytnúť príjemcovi finančný  príspevok - grant. Uvedenú akciu mal príjemca grantu realizovať v období od 1.8.2010 do 31.7.2012. Národná agentúra sa zaviazala spolufinancovať náklady na akciu do maximálnej výšky 24.000,- €  /povinnosť realizovať 24 medzinárodných mobilít/. Finančný príspevok bol organizácii uhradený na jej bankový účet po schválení zmluvy. Vyúčtovanie zmluvy o finančnom príspevku agentúry bolo realizované dňa 30.10.2012 s tým, že k uvedenému dátumu boli zaslané preddavky vo výške 19.200,- € a agentúra doplatila následne finančnú čiastku vo výške     4.800,- € /doklady o refundácii projektu COMENIUS/. Čerpanie výdavkov na uvedený projekt je kontrolovanou organizáciou zdokladované.
	V súvislosti s vyššie uvedeným boli preverené i oznámenia organizácie o prevodoch darov na účet MÚ B-NM, dátum odvodu a finančná čiastka. Stavy boli súhlasné s internými dokladmi organizácie, výpismi z účtu, platobnými poukazmi, darovacími zmluvami, resp. príjmovými pokladničnými dokladmi.

Ostatné dotácie - mimorozpočtové prostriedky

	V roku 2011 kontrolovanej organizácii bol dňa 21.2.2011 z MÚ B-NM pridelený finančný príspevok na lyžiarsky kurz vo výške 597,42 € a dňa 30.3.2011 príspevok vo výške 33,19 € na čiastočnú úhradu nákladov súvisiacich s uvedeným kurzom. Poskytnuté financie boli použité na úhradu faktúry za dopravu žiakov vo výške     590,- € a na nákup liekov vo výške 40,61 €, spolu 630,61. Dňa 30.6.2011 škola riadne zúčtovala vynaložené finančné prostriedky s MÚ B-NM. Kontrolou boli preverené doklady o príjme dotácie - výpis z účtu, faktúra za dopravu a jej úhrada - výpis z účtu a doklad o nákupe liekov - pokladničný doklad.  
	Dotácia poskytnutá na úhradu plaveckého výcviku detí v termíne od 6.6.2011 do 10.6.2011 bola použitá na určený účel. Plavecký výcvik bol hradený čiastočne z dotácie vo výške 340,- €. Zvyšok vo výške 1.530,- € škola uhradila z vlastných zdrojov. Preverením uvedeného boli prekontrolované doklady - platobný poukaz /ŠK Tempo s.r.o./, zoznam žiakov, ktorí sa zúčastnili výcviku a výpis z bankového účtu.  
	Na riešenie havarijného stavu strechy objektu telocvične školy na základe predloženého rozpočtu opravy boli starostom MČ B-NM dňa 14.10.2011 odsúhlasené finančné prostriedky vo výške 6.276,76 € na realizáciu. Na riešenie ďalšieho havarijného stavu kotolne ZŠ boli starostom MČ B-NM dňa 12.12.2011 odsúhlasené finančné prostriedky vo výške 4.102,- €. Dotácia na riešenie havarijných stavov bola zaslaná škole na určený bankový účet. Škola vykonala zúčtovanie poskytnutých finančných prostriedkov. Preverením uvedeného boli prekontrolované: výpisy z bankového účtu, objednávka č.105/2011 /KAJKL, spol.s r.o./, rozpočet a súpis prác izolácie strechy, preberací a odovzdávací protokol, doklady o prijatí dotácie a úhrade faktúr. 
	V roku 2012 bola kontrolovanej organizácii poskytnutá dotácia na januárový lyžiarsky výcvik žiakov školy, ako i decembrový lyžiarsky výcvik spolu vo výške 1.677,95 €. Rozpočtovým opatrením starostu MČ B-NM č.108 bol dňa 17.12.2012 povolený presun rozpočtových prostriedkov v časti bežných výdavkov v čiastke 27.612,- €, z toho na lyžiarsky výcvik pre ZŠ - 25.137,- € a korčuliarsky výcvik pre tri základné školy MČ B-NM - 2.475,- €. 
	Na riešenie havarijného stavu vykurovacieho systému  bola od zriaďovateľa poskytnutá v roku 2012 dotácia spolu vo výške 3.124,- €. Dotácia bola poskytnutá na základe rozpočtového opatrenia starostu MČ B-NM č.1 /1.124,- €/ a č.75 /2.000,- €/, ktorými povolil presun rozpočtových prostriedkov v časti bežných výdavkov na odstránenie havarijného stavu vykurovacieho systému a vypracovanie projektovej dokumentácie hydraulického vyregulovania ústredného kúrenia v objekte školy. Použité finančné prostriedky boli zúčtované s MÚ B-NM. Kontrolou dokladov, súvisiacich s vyúčtovaním dotácie havarijného stavu, boli preverené doklady o prijatí dotácie na výdavkový účet organizácie, faktúry za vykonané práce i doklady o úhrade predmetných faktúr.
	Na kapitálový transfer bola v roku 2012 poskytnutá dotácia vo výške   3.399,44 €. Riaditeľ školy dňa 9.11.2012 písomne požiadal starostu MČ B-NM o povolenie zakúpenia a namontovania nového kombinovaného sporáka na vybavenie školskej kuchyne v Materskej škole Na Revíne. Následne starosta MČ    B-NM dňa 11.12.2012 povolil úpravu rozpočtu navýšením grantov na kapitálové výdavky v uvedenej výške. Kontrolou dokladov neboli zistené rozdiely. Okrem dokladov o zakúpení a montáži  nového sporáka bol kontrolnej skupine predložený i technický posudok /PM-Gastro/ na starý sporák s návrhom na vyradenie                  z prevádzky /rok výroby 1979/ z dôvodu zastaralej technológie a zabezpečenia bezpečnosti spotrebičov. 
	Rozpočtovým opatrením starostu MČ B-NM č.53 zo dňa 15.8.2012 povolil starosta MČ B-NM v zmysle zákona č.523/2004 o rozpočtových pravidlách verejnej správy a o zmene a doplnení niektorých zákonov o možnosti upraviť záväzné ukazovatele o odchodné na základných školách v zriaďovateľskej pôsobnosti, a to  zvýšenie rozpočtových prostriedkov v časti bežných transferov - odchodné pre ZŠsMŠ Cádrova navýšenie o 838,- €. /max. dvojnásobok priemerného mesačného zárobku pre jedného zamestnanca okrem poistného/. K uvedenému bol prekontrolovaný výpočet mzdovej účtovníčky k žiadosti o finančné prostriedky na odchodné.
Kontrolovaný subjekt postupoval pri riešení havarijných stavov v objekte budovy školy a materskej školy podľa stanovených pravidiel, t.j. žiadosti o úpravu rozpočtu rozpočtovým opatrením starostu, zabezpečením riešenia havarijných stavov a vyúčtovaním nákladov súvisiacich s ich realizáciou. 

Ostatné dotácie – prenesené a originálne kompetencie

	Na základe rozpisu finančných prostriedkov na prenesený výkon štátnej správy na úseku školstva na roky 2011 - 2012 na základe normatívneho nápočtu finančných prostriedkov z MŠVVaŠ SR a v náväznosti na rozpis z Magistrátu hl. mesta SR Bratislavy a schváleného rozpočtu MČ B-NM boli oznámené škole limity normatívnych a nenormatívnych finančných prostriedkov zo štátneho rozpočtu, t.j. limit bežného transferu na prenesené kompetencie, limit na vzdelávacie poukazy a limit na predškolskú výchovu žiakov. Rozpísaný transfer škola použila na financovanie prenesených kompetencií na úseku školstva, t.j. na financovanie bežných výdavkov školy /poskytovanie výchovy a vzdelávania a zabezpečenie prevádzky školy/.
	MČ B-NM stanovila na uvedené obdobie i normatívy v originálnych kompetenciách /normatív na jedno dieťa MŠ, ŠKD a ŠJ/, limit s rozpisom pre originálne kompetencie, ako i limit pre vlastné príjmy. Financovanie v prenesených kompetenciách prebiehalo podľa skutočne poskytnutých finančných prostriedkov. Škola spracovala rozpočet na uvedené obdobie podľa stanovených merateľných ukazovateľov /ZŠ, MŠ, ŠJ a ŠKD/.
	V náväznosti na rozpis vlastných zdrojov finančných prostriedkov z Magistrátu hl. mesta SR Bratislavy pre školstvo MČ B-NM boli kontrolovanej organizácii poskytnuté MČ B-NM finančné prostriedky pre základnú školu podľa jednotlivých mesiacov na bežné transfery  na výkon prenesených kompetencií pre ZŠ a na výkon originálnych kompetencií na úseku školstva pre MŠ, ŠJ a ŠKD. Okrem uvedeného boli poskytnuté organizácii i nenormatívne transfery na vzdelávacie poukazy na úseku školstva pre ZŠ /koncom roku i nenormatívny transfer za mimoriadne výsledky žiakov školy/ a nenormatívne príspevky na výchovu a vzdelávanie detí v MŠ. 
	Kontrolou čerpania rozpočtu podľa kódu zdroja bola škole v roku 2011 poskytnutá dotácia celkovo na prenesené kompetencie vo výške 295.635,- €. Náhodnou kontrolou bolo preverené zúčtovanie prostriedkov poskytnutých výdavkov /použité normatívne výdavky - 288.817,- € a nenormatívne výdavky - 6.818,- €/. Dotácia rozpočtových prostriedkov poskytnutá i použitá na originálne kompetencie bola celkovo v roku 2011 vo výške 255.385,- €. Rozpočet bol v priebehu roka upravovaný rozpočtovými opatreniami starostu MČ B-NM č.28 a č.37. 
	Kontrolou čerpania rozpočtu podľa kódu zdroja bola škole v roku 2012 poskytnutá dotácia celkovo na prenesené kompetencie vo výške 326.126,- €, z toho normatívne vo výške 319.853,- € a nenormatívne vo výške 6.273,- €. Originálne kompetencie boli poskytnuté a zúčtované vo výške 291.950,- €. Rozpočet bol v priebehu roka upravovaný rozpočtovým opatrením starostu.
	Na základe vyššie uvedeného kontrolná skupina konštatuje, že ZŠsMŠ Cádrova postupovala pri rozpočtovaní a zúčtovaní prostriedkov pridelených  dotáciami v súlade s usmernením oddelenia hospodárskeho a finančného MÚ B-NM.

Ostatné kontrolné zistenia:

	Okrem vyššie uvedenej kontroly bola preverená i tvorba a použitie sociálneho fondu pre zamestnancov školy.
	Sociálny fond tvorí zamestnávateľ v súlade so zákonom č.152/1994 Z.z. o sociálnom fonde a o zmene a doplnení zákona č.286/1992 Zb. o daniach z príjmov v znení neskorších predpisov na financovanie sociálnej politiky na základnej škole a Kolektívnej zmluvy.
	Tvorbu fondu a jej čerpanie /služby a kultúra, zdravotná starostlivosť, priame sociálne výpomoci, pracovné a životné jubileá, odchody do dôchodku a pod./ vedie organizácia na osobitnom bankovom účte v súlade s vydanými Pravidlami tvorby a použitia sociálneho fondu pre zamestnancov školy. Rozpočet sociálneho fondu je súčasťou uvedených Pravidiel.
	Kontrolou interných dokladov tvorby a použitia finančných prostriedkov sociálneho fondu bolo zistené, že počiatočný stav SF roku 2011 bol vo výške 7.213,22 €. Finančné prostriedky z tvorby SF boli mesačne pripisované na bankový účet. Použitie uvedených prostriedkov v danom roku bolo riadne zdokladované. Jednalo sa o zabezpečenie akcií pri príležitosti Dňa učiteľov, zakúpenie vstupeniek na Novú scénu, vyplatenie odmien - jubilejné, odchodné, k 50-ke, na zakúpenie vianočných poukážok zamestnancom.   
	V roku 2012 bol počiatočný stav SF vo výške 8.407,63 €. Tvorba i použitie finančných prostriedkov SF boli riadne zdokladované. V roku 2012 boli prostriedky SF použité na zabezpečenie akcií pri príležitosti odchodného zamestnanca, zabezpečenie cestovného na relaxačný pobyt, príspevok na stravu zamestnancom, relaxačný pobyt zamestnancov, zakúpenie vianočných poukážok. Konečný stav bankového účtu /tvorba i použitie/ bol k 31.12.2012 vo výške 7.605,25 €.

k bodu 2/

	Kontrolou zameranou na čerpanie bežných  výdavkov preverovaného subjektu v hodnotenom období bolo zistené nasledovné :
	Na rok 2011 boli bežné výdavky v kontrolovanej organizácii rozpočtované        v objeme 603.732,- €, úpravou rozpočtu boli navýšené na 614.031,- € a čerpané boli vo výške 648.692,76 €, čo predstavovalo 105,64 % plnenie. Rozpočtovým opatrením starostu MČ B-NM č. 28 zo dňa 14.11.2011 a č. 37 zo dňa 30.12.2011 sa bežné výdavky zvýšili o 10.299,- €.  
	Na rok 2012 bol rozpočet bežných výdavkov schválený v objeme 647.757,- €, úpravou bol rozpočet navýšený na 687.327,- € a čerpanie predstavovalo čiastku 701.431,66 €, čo je 102,05 % plnenie. Rozpočtovým opatrením starostu MČ B-NM   č. 1 zo dňa 15.2.2012 bol povolený presun rozpočtových prostriedkov v časti bežných výdavkov v čiastke 1.124,- € na náklady súvisiace s odstránením havarijného stavu vykurovacieho systému. Rozpočtovým opatrením starostu MČ      B-NM č. 75 zo dňa 16.10.2012 bol povolený presun rozpočtových prostriedkov v časti bežných výdavkov v čiastke 2.000,- € v súvislosti s vypracovaním projektovej dokumentácie hydraulického vyregulovania ÚK v objekte školy. 
	Preverením dotácie rozpočtových prostriedkov porovnaním poskytnutej           a čerpanej dotácie bolo zistené, že organizácia dňa 31.12.2011 vrátila z vlastných príjmov nevyčerpanú dotáciu vo výške 28,97 € na účet zriaďovateľa a k 31.12.2012 vo výške 62,72 € na účet zriaďovateľa. 
	Kontrola bežných výdavkov bola zameraná na preverenie účtovných dokladov, preukazujúcich výdavky a ich zaradenie podľa ekonomickej klasifikácie na tovary      a služby, v tom: energie, voda a komunikácie, materiál a služby, rutinná a štandardná údržba a ostatné tovary a služby. V nadväznosti na kontrolu vyššie uvedených výdavkov boli náhodným výberom preverené došlé faktúry a ich evidencia. V roku 2011 bolo v knihe dodávateľských faktúr zaznamenaných spolu 701 faktúr v celkovej sume 236.136,56 € a v roku 2012 spolu 704 faktúr v celkovej sume 244.240,13 €.    K faktúram boli vystavené platobné poukazy, obsahujúce aj potvrdenie o vykonaní finančnej kontroly v zmysle zákona č. 502/2001 Z.z. o finančnej kontrole a vnútornom audite v znení n.p.. 
	Od 1.3.2012 nadobudol účinnosť zákon č. 69/2012, ktorý mení a dopĺňa  zákon č. 502/2001 Z.z. o finančnej kontrole a vnútornom audite a o zmene                a doplnení niektorých zákonov, upravujúci v § 9 a v § 10 spôsob vykonania finančnej kontroly v preverovanom subjekte. Preverením vyššie uvedeného bolo zistené, že organizácia má vypracovanú internú smernicu k vyššie uvedeným zákonným zmenám, avšak  nepostupovala v súlade s nimi. Pri prerokovaní protokolu z kontroly ZŠsMŠ Cádrová bola na uvedenú skutočnosť upozornená novo menovaná riaditeľka ZŠsMŠ Cádrová.

	Preverením súvisiacich dokladov bolo zistené, že výdavky na energie, vodu     a komunikácie /pol. 632/ boli na rok 2011 rozpočtované v objeme 79.000,- €               a čerpanie bolo vo výške 77.717,78 €. Z uvedenej čiastky predstavovali výdavky na plyn a elektrickú energiu sumu 65.145,88 €, z toho na prevádzku MŠ Na Revíne vo výške 18.294,61 €. Výdavky na dodávku vody a zrážkovú vodu boli vo výške  10.298,09 € a na poštovné a telekomunikačné služby bolo čerpaných 2.273,81 €. 
	 Pre rok 2012 boli vyššie uvedené výdavky rozpočtované v objeme 91.244,- € a čerpanie bolo vo výške 91.082,99 €. Z uvedenej čiastky predstavovali výdavky na plyn a elektrickú energiu sumu 79.585,82 €, z toho na prevádzku MŠ Na Revíne vo výške 19.278,06 €. Výdavky na dodávku vody a zrážkovú vodu boli vo výške             9.001,71 € a na poštovné a telekomunikačné služby bolo čerpaných 2.495,46 €.
	Náhodným výberom boli preverené faktúry za vyššie uvedené dodávky pre základnú školu a ostatné strediská, kde bol zistený nedostatok, týkajúci sa nesprávneho zaradenia podľa ekonomickej klasifikácie. Jednalo sa o fa                    č. 612117390 v sume 43,34 € za zrážkovú vodu MŠ Na Revíne, ktorá bola zaradená podľa EK na pol. 632003 /poštovné služby a telekomunikačné služby/ a nie na pol. 632002 /vodné stočné/. 
	Rozpočet výdavkov na materiál a služby /633/ pre rok 2011 bol schválený vo výške 26.135,- € a čerpanie bolo vo výške 46.915,69 €, z toho čerpanie podľa stredísk bolo : ZŠ vo výške 21.216,41 €, MŠ Cádrova vo výške 7.583,78 €, MŠ       Na Revíne vo výške 8.455,81 €, ŠJ Cádrova vo výške 7.166,27 €, ŠJ Na Revíne vo výške 2.485,62 € a ŠKD vo výške 7,80 €. 
	Kontrolou účtovných dokladov bolo zistené, že preverovaný subjekt v rámci uvedenej položky zabezpečil v sledovanom období nákup rôzneho materiálu pre potreby organizácie, ako kancelárske potreby, čistiace potreby, učebné pomôcky, toner, pracovné odevy a iný materiál. V roku 2011 bolo pre potreby školy a ostatných stredísk  zakúpené rôzne zariadenie , ako napr  : 
- umývačka riadu pre ŠJ Na Revíne vo výške 1.632,- € /fa č. 1110099/, kde zákazka bola zabezpečená na základe prieskumu trhu,
- PC s príslušenstvom pre zástupcu riaditeľa vo výške 502,80 € /fa č. 05911/,
- chladnička pre ŠJ vo výške 255,- €, výberom z 3 cenových ponúk,
- ležadlá s matracom /25 ks/ pre MŠ Cádrova vo výške 1.539,58 € /fa č. 110091/,
- nerezový pracovný stôl a drez pre ŠJ vo výške 878,40 € /fa č. 1110219/,
- detské šatníkové skrinky /4 ks/ pre MŠ Cádrova vo výške 904,19 € /fa č.220110175/,
- nábytok pre MŠ Na Revíne /skrinky, kúpeľňový blok/ vo výške 1.179,67 € /fa           č. 110452 /, 
- nábytok pre MŠ Cádrova /skrinky, kúpeľňový blok/ vo výške 1.197,07 € /fa             č. 110453 /,
- kancelársky nábytok pre MŠ Na Revíne vo výške 1.349,22 € /fa č. 110100058/,
- matrace /22 ks/ pre MŠ Na Revíne vo výške 944,70 € /fa č. 110202/,
- šatníkové skrine pre ZŠ vo výške 3.162,- € /fa č. 1101258, 1101301/.
	Rozpočet vyššie uvedených výdavkov pre rok 2012 bol schválený vo výške  45.798,- € a čerpanie bolo vo výške 32.990,19 €, z toho čerpanie podľa stredísk bolo: ZŠ vo výške 17.371,04 €, MŠ Cádrova vo výške 169,80 €, MŠ Na Revíne vo výške 4.758,52 €, ŠJ Cádrova vo výške 8.936,68 €, ŠJ Na Revíne vo výške 268,88 €           a ŠKD vo výške 1.485,27 €.  
	V danom roku kontrolovaný subjekt zabezpečil nákup potrebného zariadenia, ako  napr. :  
- tepovač TW vo výške 642,- € /fa č. 1201009/,
- školské tabule /2 ks/ pre prvákov vo výške 932,- € /fa č. 20121405/,
- príbory, misky pre ŠJ Cádrova vo výške 596,24 € /fa č. 1120341/,
- sporák pre ŠJ Na Revíne vo výške 3.399,44 € /fa č. 1120337/ na základe prieskumu trhu,
- vybavenie pre MŠ Na Revíne /vláčik na ihrisko, tabuľa/ vo výške 2.128,- € /fa          č. 8129000117 /,
- drvič odpadkov vo výške 1.299,96 € /fa č. 1120393/, výberom z 3 cenových ponúk,
- šmykľavka pre MŠ Na Revíne vo výške 1.033,96 € /fa č. 2192012/.
	Kontrolou vyššie uvedených účtovných dokladov neboli zistené nedostatky.     K faktúram boli doložené doklady, preukazujúce opodstatnenosť zaúčtovania dokladu /objednávka, dodací list a i./. 
	Preverením dokladov, súvisiacich s nákupom materiálu v hotovosti neboli zistené nedostatky závažnejšieho charakteru. Na zistený nedostatok, týkajúci sa neuvádzania účelu nákupu, resp. množstva žiadaného tovaru na doklade, preukazujúcom vykonanie finančnej kontroly /napr. VPD č. 28/11,173/11/ bola poverená zamestnankyňa 	upozornená v priebehu vykonávania kontroly. 
	V hotovosti bol zakúpený aj rôzny materiál potrebný na drobnú opravu            a údržbu, ktorú zabezpečuje v rámci pracovnej náplne zamestnanec školy - školník. Z organizačného poriadku školy vyplýva povinnosť pre uvedeného zamestnanca viesť záznamy o vykonaní remeselníckych prác, množstve a spotrebe materiálu. Požadované záznamy neboli kontrolnej skupine predložené. Uvedený nedostatok     a potreba nápravy bol prerokovaný s riaditeľkou organizácie v priebehu výkonu kontroly. 
	V súvislosti s vedením pokladničnej agendy bolo preverené vykonanie inventarizácie pokladničnej hotovosti v súlade s § 29 ods. 3 zák. č. 431/2002 Z.z.      o účtovníctve v znení n.p.. Kontrolnej skupine boli predložené inventúrne súpisy        /4 krát ročne/, podpísané členmi inventarizačnej komisie a schválené riaditeľom školy. Stav pokladničnej hotovosti v inventarizovanom období súhlasil so stavom       v pokladničnej knihe. 
	Kontrolou dokladov, preukazujúcich čerpanie výdavkov na rutinnú                   a štandardnú údržbu /pol. 635/ bolo zistené, že pre rok 2011 bol rozpočet uvedených výdavkov schválený v objeme 50.956,- € a čerpanie bolo vo výške 38.399,79 €,        z toho čerpanie na ohlásené havárie bolo vo výške 10.378,76 €. Čerpanie podľa stredísk  bolo nasledovné : ZŠ vo výške 30.873,28 €, MŠ Cádrova vo výške  4.983,86 €, MŠ Na Revíne vo výške 918,56 €, ŠJ Cádrova vo výške 1.507,09 €, ŠJ Na Revíne vo výške 57,- € a ŠKD vo výške 60,- €. 
	Vykonanou kontrolou bolo preukázané, že čerpanie poskytnutej dotácie vo výške 10.378,76 € na ohlásené havárie bolo v roku 2011 nasledovné :
1. Odstránenie havarijného stavu strechy objektu telocvične ZŠ s MŠ vo výške 6.276,76 € /fa č. 110014/.
2. Odstránenie havarijného stavu kotolne - oprava cirkulácie ÚK v plynovej kotolni školy v celkovej výške 5.226,- € /fa č. 1100673/, z toho poskytnutá dotácia vo výške 4.102,- €. 
	
	Na rok 2012 boli výdavky na rutinnú a štandardnú údržbu rozpočtované          v objeme 34.074,- € a čerpanie bolo vo výške 50.232,78 €, z toho čerpanie na ohlásené havárie bolo vo výške 1.124,- € na odstránenie havarijného stavu vykurovacieho systému. Zúčtovanie predmetných výdavkov /fa č. 120003,120002/ bolo predložené na odd. hospodársko-finančné MÚ B-NM. Čerpanie výdavkov uvedenej položky podľa stredísk bolo nasledovné : ZŠ vo výške 21.465,59 €, MŠ    Na Revíne vo výške 4.826,88 €, MŠ Cádrova vo výške 2.108,76 €, ŠJ Na Revíne vo výške 72,- €, ŠJ Cádrova vo výške 2.569,11 € a ŠKD vo výške 19.190,44 €.
	
Kontrolou bolo zistené, že v hodnotenom období preverovaná organizácia      v rámci uvedenej položky zabezpečila okrem drobných opráv a bežnej údržby     /napr. revízie hasiacich prístrojov a hydrantov, revíziu plynového zariadenia, vodoinštalatérske opravy, ladenie klavírov, opravu bleskozvodov, elektroinštalačné práce, opravu kanalizácie, sklenárske práce a i./, súvisiace s chodom organizácie, aj  práce väčšieho rozsahu, vykonané dodávateľskými subjektmi, ako napr. :
- fa č. 110010/11 vo výške 2.443,28 € - stavebné práce na II. stupni /maľovanie, PVC/. Práce realizoval dodávateľ po vykonaní prieskumu trhu.
- fa č. 110011/11 vo výške 4.788,10 € - oprava sociálnych zariadení v MŠ Cádrova. Dodávateľ bol vybraný podľa predloženej najnižšej cenovej ponuky.
- fa č. 110009/11 vo výške 6.915,90 - oprava sociálnych zariadení na I. stupni ZŠ - práce zabezpečil dodávateľ po vykonaní prieskumu trhu s najnižšou cenovou ponukou.
- fa č. 120009/12 vo výške 3.603,76 € - stavebné práce v  ZŠ na II. stupni, 
- fa č. 132012/12 vo výške 16.646,24 € - stavebné práce /budovy + areál ZŠ.             V procese verejného obstarávania, metódou zadávania zákazky s nízkou hodnotou bol na základe prieskumu trhu vybraný dodávateľ s výhodnejšou ponukou ceny      z dvoch cenových ponúk. 
- fa č. 102012/12 vo výške 4.646,68 € - vodoinštalatérske a kúrenárske práce             v objekte ZŠ. V procese verejného obstarávania, metódou zadávania zákazky        s nízkou hodnotou bol na základe prieskumu trhu vybraný dodávateľ s výhodnejšou ponukou ceny z troch cenových ponúk. 
- fa č. 1120292/12 v sume 2.195,59 € - oprava kotolne. Bol vykonaný prieskum trhu   a boli predložené  3 cenové ponuky, z ktorých bol vybraný dodávateľ s výhodnejšou ponukou ceny. 

	Kontrolou dokladov, týkajúcich sa vyššie uvedených prác bolo zistené, že boli zabezpečené na základe objednávky schválenej riaditeľom školy. K jednotlivým faktúram boli doložené doklady, súvisiace s realizovanou dodávkou prác /doklad         o vykonaní predbežnej finančnej kontroly, rozpis vykonaných prác, súpis použitého materiálu, preberací protokol/.  
	V súvislosti s čerpaním uvedenej položky bolo ďalej zistené, že servis výpočtovej techniky v ZŠ bol v roku 2011 zabezpečený na základe uzatvorenej zmluvy zo dňa 4.9.2007, vrátane jej 4 dodatkov. Dodatkom č. 4 k predmetnej zmluve  bola dňa 2.1.2011 dohodnutá mesačná odmena za prácu vo výške 183,- € s DPH. Vyššie uvedené servisné práce boli v roku 2012 zabezpečené po uzatvorení zmluvy  zo dňa 2.1.2012 na dobu určitú s dohodnutou cenou prác 180,- €/mesačne.  Kontrolou účtovných dokladov /fa č. 2011069, 06412, 22212 a i./ neboli zistené nedostatky, práce boli fakturované v zmysle zmluvne dojednanej ceny.
	
 	Preverením dokladov, preukazujúcich čerpanie výdavkov na ostatné tovary        a služby /pol. 637/ bolo zistené, že pre rok 2011 bol rozpočet uvedených výdavkov schválený v objeme 62.024,- € a čerpaný bol vo výške 63.363,15 €. Čerpanie podľa stredísk bolo nasledovné : ZŠ vo výške 49.454,19 €, MŠ Cádrova vo výške 501,82 €, MŠ Na Revíne vo výške 3.626,72 €, ŠJ Na Revíne vo výške 1.268,84 €, ŠJ Cádrova vo výške 6.894,17 € a ŠKD vo výške 1.617,41 €. 
	Pre rok 2012 boli predmetné výdavky schválené v objeme 58.248,- €              a čerpané boli vo výške 55.548,66 €, z toho 2.000,- € bolo v rámci havárií čerpaných na vypracovanie projektu hydraulického vyregulovania ÚK v objektoch školy /fa        č. 8/12/. Podľa jednotlivých stredísk bolo čerpanie výdavkov na ostatné tovary           a služby nasledovné : ZŠ vo výške 42.419,95 €, MŠ Na Revíne vo výške        2.982,92 €, MŠ Cádrova vo výške 1.371,43 €, ŠJ Na Revíne vo výške 1.323,60 €,   ŠJ Cádrova vo výške 6.081,98 € a ŠKD vo výške 1.368,78 €. 
	 V rámci služieb boli zabezpečené rôzne školenia, služby pre výpočtovú techniku, revízie, advokátske služby, odvoz a likvidácia odpadu a iné služby. Bol zistený nedostatok v súvislosti so zaradením podľa EK za deratizačné práce, ktoré boli zaradené na pol. 635006 - rutinná a štandardná údržba budov a nie na pol. 637004 - všeobecné služby /fa č. 282011, 342012, 812012/.	
	V súvislosti s čerpaním výdavkov v oblasti služieb bol preverený aj postup pri  uzatváraní dohôd o prácach mimo pracovného pomeru v súlade s ustanoveniami zákona č. 311/2001 Z.z. v znení n.p. /Zákonník práce/ a vyplácanie odmien za dohodnutú pracovnú úlohu, kde bolo zistené nasledovné :  
	V r. 2011 predstavovalo čerpanie výdavkov na odmeny za práce mimo pracovného pomeru /pol. 637027/ čiastku 18.065,74 € a v roku 2012 to bolo vo výške 16.119,54 €.	
	Kontrolnej skupine bolo predložených 30 dohôd o prácach vykonávaných mimo pracovného pomeru uzatvorených v roku 2011 a 25 predmetných dohôd uzatvorených v roku 2012. Na základe dohôd o vykonaní práce /DoVP/ bola  zabezpečená prevažne krúžková činnosť /FJ, AJ, NJ, počítačový krúžok, krúžok SJ   a i./, pečenie a varenie a i. činnosť. Bolo preukázané, že kontrolovaný subjekt konal  v rozpore s § 226 ods. 2 tým, že v DoVP nebola vymedzená : 
-  pracovná úloha - OČZ - osobné číslo zamestnanca : 83194/11, 90202/12, 
- dohodnutá odmena za jej vykonanie - OČZ 83194/11, 8602/11 ,0223/12,  
- DoVP neboli uzatvorené najneskôr deň pred dňom začatia výkonu práce - OČZ 8602/11, 90198/11, 90191/11, 90127/12, 90212/12, 90218/12 a i.,
- DoVP neboli v dvoch prípadoch podpísané zamestnancom - OČZ 90198/11, 90191/11.
	Dohody o pracovnej činnosti /DoPČ/ boli uzatvorené na výkon práce ako  pomocná sila v ŠJ, administratívne práce, upratovanie a i. činnosť.
	Kontrolou uzatvorených predmetných dohôd bolo zistené, že :
- v prípade DoPČ - OČZ 90205/12 kontrolovaný subjekt konal v rozpore s § 228a, ods. 2 tým, že na dohodnutý druh práce nebola vymedzená doba, na ktorú sa dohoda  uzatvárala,
- v roku 2011 a 2012 bolo zabezpečené pranie prádla v MŠR fyzickou osobou, ktorej bolo podľa mzdových listov a výplatných listín vyplatená odmena vo výške 150,- €    v mesiacoch 3,6,9,12/rok. Bolo zistené, že na uvedené obdobie, t.j. pre rok 2011      a 2012 nebola s vykonávateľom predmetnej činnosti uzatvorená DoPČ, i keď            v evidencii dohôd r. 2012 dohoda na predmetnú činnosť bola zavedená. Podľa vyjadrenia zamestnankyne poverenej agendou PaM, predmetná činnosť bola v roku 2011, 2012 a v roku 2013 je vykonávaná na základe DoVP uzatvorenej v roku 2010.
	Podľa § 224, ods.2, písm. d/, ZP je zamestnávateľ povinný viesť evidenciu  uzatvorených dohôd o prácach vykonávaných mimo pracovného pomeru v poradí,      v akom boli uzatvorené. Kontrolou vyššie uvedeného bolo zistené, že vedenie predmetnej evidencie za sledované obdobie nebolo na požadovanej úrovni, nakoľko evidencia bola neúplná a nepresná z uvedených dôvodov :
- DoVP - OČZ 87980/11 - nebola zavedená v predpísanej evidencii,
- DoVP - OČZ 90202/11 - duplicitne zaevidovaná v roku 2011,
- DoVP - OČZ 90202/11, 90204/11, 90223/12,90212/12 a i. boli v predpísanej  evidencie zavedené ako dohody o pracovnej činnosti,
- DoPČ - OČZ 16578/11, 90102/11,90217/11 boli vedené v evidencii roku 2011 aj  roku 2012. 
	Podľa § 224, ods.2, písm. e/, ZP je zamestnávateľ povinný viesť evidenciu pracovného času zamestnancov, vykonávajúcich prácu na základe dohôd o prácach  vykonávaných mimo pracovného pomeru. Preverením bolo preukázané, že kontrolovaná organizácia v prevažnej miere nepostupovala v súlade s vyššie uvedeným znením ZP /DoPČ - OČZ : 90154/11, 90105/11,90205/12 a i./.
	V kontrolovanej organizácii je vedenie účtovníctva zabezpečené  dodávateľským spôsobom na základe uzatvorenej dohody o vykonaní práce              z 15.12.2002 vrátene jej dodatkov. V predmetnej DoVP boli  dohodnuté práce súvisiace s účtovníctvom. Mesačná odmena za dohodnutú prácu bola dohodnutá dodatkom k uvedenej DoVP, vždy na obdobie 1 roka. Dodatkom č. 13 k DoVP bola dohodnutá zmena bodu III. - okruh dohodnutých prác. V súvislosti s preverovaným obdobím, bola dodatkom č. 14 k DoVP dohodnutá aj jednorázová odmena za spracovanie účtovnej uzávierky za r. 2011 vo výške 720,- € a za rok 2012 vo výške 770,- €. Kontrolná skupina odporúča predmetnú DoVP uzatvárať v plnom rozsahu, vrátane pracovnej náplne každoročne. 
Ďalej bolo zistené, že kontrolovaný subjekt uzatvoril s p. ekonómkou organizácie v sledovanom období aj dohodu o pracovnej činnosti, a to od 1.1.2011 do 31.12.2011 s dojednanou odmenou 160,- € a od 1.1.2012 do 31.12.2012              s dojednanou odmenou 210,- €. Dojednaným druhom práce boli administratívne práce, spojené s agendou organizácie, zverejňovanie údajov, inventarizácia majetku a iné práce, nesúvisiace s účtovníctvom. Kontrolou mzdových listov a výplatných listín bolo zistené, že v mesiaci XII/2011 bola vyplatená odmena za vykonanú prácu           v rozpore s vyššie dohodnutou odmenou, t.j. navýšenie o 200,- €.  Podľa vyjadrenia zamestnankyne PaM, zvýšená odmena bola vyplatená na príkaz bývalého riaditeľa školy, t.j., bez písomného dokladu. 
	Na základe vyššie popísaných nedostatkov kontrolná skupina, pri prerokovaní protokolu z kontroly, navrhla riaditeľke organizácie prijať nápravné opatrenie na odstránenie zistených nedostatkov, ktoré bude zapracované do správy z kontroly pre MZ MČ B-NM.

	V súvislosti so zabezpečením služieb má preverovaný subjekt uzatvorené aj dodávateľské zmluvy platné pre hodnotené obdobie. Kontrolou predmetných zmlúv   a ich plnenia bolo zistené nasledovné : 
	Zmluva o prevádzke plynovej kotolne zo 4.4.2008 vrátane 3 dodatkov             k zmluve. Cena za práce bola dohodnutá vo výške 182,57 € /mesačný paušál/. Kontrolou fakturácie za uvedenú činnosť /fa č. 2011068, 2011171,2011192/                         neboli zistené nezrovnalosti. Dodatkom č. 3 k predmetnej zmluve bol zmluvný vzťah v zmysle čl. VII. bod 4/ ukončený dohodou k 30.6.2011. Obsluha plynovej kotolne bola do 31.12.2012 zabezpečená  zamestnancom, s ktorým bola uzatvorená dohoda o vykonaní práce. Od 1.1.2013 je vykonávanie servisu a opravy plynovej kotolne zabezpečené zhotoviteľom na základe uzatvorenej ZoD č. 081/2012 na dobu neurčitú. 
Zmluva o vykonávaní pravidelných činností v oblasti PO a BOZP zo dňa 2.2.2009. Cena bola dojednaná dohodou zmluvných strán vo výške                    66,50 €/štvrťročný paušál. Bolo zistené, že cena za predmetné služby bola uhrádzaná v štvrťročných intervaloch na základe faktúry dodávateľa v zmluvne dojednanej cene /fa č. 2011149, 2011501,2012080/.
	Zmluva o dielo, ktorej predmetom je vykonávanie deratizačných prác 2 krát ročne v priestoroch ZŠ s MŠ, uzatvorená dňa 15.2.2011 na dobu neurčitú. Cena bola dohodnutá na 66,- € v jednom polroku. Kontrolou účtovných dokladov neboli zistené nedostatky. V prípade nejasnosti fa č. 282011 vo výške 99,- € boli podľa vyjadrenia vedúcej ŠJ dodané  nádoby na prípravky pre škodcov v sume 33,- €.
Kontrolou dodržiavania postupu pri verejnom obstarávaní tovarov, služieb       a prác v súlade so zákonom č. 25/2006 Z.z. o verejnom obstarávaní v znení n.p.        a v súlade s internou smernicou k citovanému zákonu metódou zadávania zákazky   s nízkou hodnotou neboli zistené nedostatky.     	
		
	Preverením dodržiavania povinnosti, vyplývajúcej zo zákona o slobodnom prístupe k informáciám, vykonané nad rámec programu kontroly, bolo zistené nasledovné : 
	V zmysle § 2, zákona č. 211/2000 Z.z. o slobodnom prístupe k informáciám    a o zmene a doplnení niektorých zákonov, v znení zákona č. 546/2010 Z.z., ktorým sa dopĺňa Občiansky zákonník v znení n.p. a ktorým sa menia a dopĺňajú niektoré zákony, je kontrolovaná organizácia od 1.1.2011 povinná zverejňovať zmluvy, objednávky tovarov a služieb a faktúry na tovary a služby na svojom webovom sídle. Zverejňovanie zmlúv sa dotýka všetkých zmlúv podpísaných po 1. januári 2011 vrátane ich dodatkov, ako aj dodatkov uzavretých po 1. januári 2011, ktorými sa menia alebo dopĺňajú zmluvy uzavreté do 31.12.2010. V zmysle § 5a, ods. 1, zákona č. 211/2000 Z.z. sa jedná o zmluvy, ktoré sa uzatvárajú a ktoré obsahujú informáciu získanú za verejné prostriedky alebo sa týkajú používania verejných prostriedkov, nakladania s majetkom organizácie a nakladania s finančnými prostriedkami Európskej únie. 
	Nariadenie vlády SR č. 118/2011 Z.z., účinné od 1.5.2011 ustanovilo hodnotu objednávok tovarov a služieb a faktúr za tovary a služby, na ktoré sa nevzťahuje povinnosť zverejňovania. Podľa uvedeného Nariadenia vlády SR, obec, VÚC a nimi zriadené rozpočtové organizácie alebo príspevkové organizácie nezverejňujú objednávky tovarov a služieb a faktúry za tovary a služby, ktorých súhrnná hodnota na jednej objednávke alebo na jednej faktúre nepresahuje sumu 1.000,- € bez DPH. S účinnosťou od 1.1.2012 bolo novelou zákona č.211/2000 Z.z. zrušené nariadenie vlády SR č. 118/2011 Z.z., ktorým bola ustanovená hodnota objednávok tovarov        a služieb a faktúr za tovary a služby, ktoré sa nezverejňovali. Ustanovenia                 k úpravám zákona sa vzťahujú na povinne zverejňovanú zmluvu uzavretú po 1.1.2012, na objednávku tovarov a služieb vyhotovenú po 1.1.2012 a na faktúru doručenú alebo zaplatenú po 1.1.2012. 
	Bolo zistené, že kontrolovaný subjekt má vydanú internú smernicu k zákonu    o zverejňovaní s vymedzením osôb, zodpovedných za zverejňovanie požadovaných dokumentov.	
	Preverením splnenia si vyššie uvedenej povinnosti bolo zistené, že kontrolovaný subjekt predmetné zverejňovanie zabezpečuje, t.j. na svojej webovej stránke má zverejnené uzavreté zmluvy, vyhotovené objednávky tovarov a služieb    a doručené alebo zaplatené faktúry po 1.januári 2011. Porovnaním náhodne vybraných zverejnených záznamov so súvisiacimi dokladmi /kniha objednávok, kniha došlých faktúr, zmluvy/ neboli zistené nedostatky. Z uvedeného vyplýva, že kontrolovaný subjekt postupoval pri predmetnom zverejňovaní v súlade s príslušnou právnou normou a súvisiacimi predpismi, t.j. spôsob a pravidlá zverejňovania boli dodržané. 	 

Ostatné zistenie  :

V súvislosti s čerpaním sociálneho fondu /SF/ v súlade so zákonom                č. 152/1994 Z.z. o sociálnom fonde a doplnení zákona č. 286/1992 Zb. o daniach     a príjmoch v znení n.p. bolo zistené, že kontrolovaný subjekt konal v rozpore             s citovaným zákonom tým, že finančné prostriedky zo SF použil v prospech zamestnanca, s ktorým mal uzatvorenú DoVP. Z uvedeného zákona vyplýva, že zamestnávateľ tvorí SF na zamestnancov, ktorých zamestnáva na základe uzatvorenej pracovnej zmluvy. Jednalo sa o relaxačný pobyt zamestnancov školy vo Vyhniach v dňoch 12. - 14.10.2012 za účasti 22 zamestnancov. Zo SF bola hradená faktúra č. 120403 vo výške 2.648,80 € za ubytovanie, stravovanie a relaxačné služby a cestovné súkromnými vozidlami spolu v sume 218,90 €, hradené v hotovosti po schválení a predložení cestovného príkazu. Náklady na 1 zamestnanca boli vo výške 130,35 €. Pri prerokovaní protokolu z kontroly ZŠsMŠ Cádrová bola na uvedenú skutočnosť upozornená novo menovaná riaditeľka ZŠsMŠ Cádrová.

k bodu 3/

Školský klub detí zabezpečuje pre žiakov, ktorí si plnia povinnú školskú dochádzku výchovu a vzdelávanie v čase mimo vyučovania.
	Školský poriadok školského klubu detí je základnou organizačnou a pracovno-právnou normou kontrolovanej organizácie. Je vypracovaný na základe zákona č.243/2008 Z.z. o výchove a vzdelávaní, vyhlášky MŠ SR č.306/2009 Z.z. a ďalších platných predpisov. Školský klub detí je súčasťou školy a plní úlohy v mimovyučovacom čase. ŠKD riadi priamo riaditeľ školy. Kontrolou jednotlivých ustanovení Školského poriadku ŠKD organizácie neboli zistené nedostatky. Je zameraný na riadenie a organizáciu, prevádzku, zaraďovanie žiakov, výchovno-vzdelávaciu činnosť, dochádzku žiakov, starostlivosť o zdravie a bezpečnosť a príspevok na úhradu za pobyt detí v ŠKD. Práca vychovávateľov ŠKD vychádza z pedagogicko-organizačných pokynov pre školy a školské zariadenia a z plánu školy.
	ŠKD priemerne navštevovalo 76 žiakov v školskom roku 2010/2011 a 95 žiakov v školskom roku 2011/2012, ktorí sa navyše mohli zúčastňovať práce         v 14 záujmových krúžkoch podľa vlastného výberu detí.
ŠKD je financovaný z originálnych kompetencií od zriaďovateľa, výšku dotácie určuje VZN č. 4/2008. Deti platia mesačne na čiastočnú úhradu nákladov klubu sumu, ktorú určuje zriaďovateľ, čo bolo v roku 2011 – 12,- € a v roku 2012 to bolo 13,- € na mesiac. Kontrolou úhrad za pobyt detí v ŠKD neboli zistené nedostatky. Príspevky sa realizujú poštovou poukážkou, resp. bankovým prevodom. Príspevky sa hradia nezávisle od času a počtu dní, ktoré žiak strávi v ŠKD, a to do 15. dňa daného mesiaca.			 	
	Organizácia sleduje i výdaje samostatne  za ŠKD. Jedná sa o mzdy, poistenie, energie, všeobecný materiál a služby, prídel do sociálneho fondu, odmeny na základe dohôd o vykonaní práce, nemocenské dávky. Kontrolou vybraných nákladových položiek neboli zistené nedostatky. Nákladové položky sú zdokladované v súlade s internou smernicou pre vedenie účtovníctva.
	Kontrolná skupina konštatuje, že zabezpečenie školského klubu detí je na zodpovedajúcej úrovni.

	V  zmysle zákona č.222/1996 Z.z. v znení Vyhlášky č.121/1994 Z.z. a v znení Vyhlášky č.107/1996 Z.z. o zriaďovaní činnosti a prevádzke zariadenia školského stravovania, vydal riaditeľ školy ZŠsMŠ Cádrova vnútornú smernicu o prevádzke a činnosti školského stravovania, a to Prevádzkový poriadok zariadenia školského stravovania, Prevádzkový poriadok školského stravovania - výdajňa stravy MŠ Cádrova, ako i Zásady poskytovania stravovania zamestnancom. Predložený prevádzkový poriadok spĺňa požiadavky, kladené na školské stravovacie zariadenie, čo je v súlade s § 13 m ods. 5, písm. h) zákona č. 514/2001 Z. z., ktorým sa mení a dopĺňa zákon NR SR č. 272/1994 Z. z. o ochrane zdravia ľudí v znení neskorších predpisov. Organizácia má taktiež zriadenú  stravovaciu komisiu, ktorá zasadá najmenej raz za dva mesiace. Zo zasadnutí sú vypracované zápisy uložené              u vedúcej ŠJ. Kontrolou prevádzkového poriadku školského stravovania bolo zistené, že obsahuje všetky náležitosti, súvisiace s prevádzkou kuchyne i školskej jedálne, ako i výdaja stravy. Všetky zamestnankyne zariadenia majú platné zdravotné preukazy. Školská výdajňa pri MŠ Cádrova je stravovacie zariadenie uzatvoreného typu a sú v ňom poskytované služby formou výdaja desiat, obedov, olovrantov pre deti a pedagogických zamestnancov MŠ. Prevádzka bola schválená rozhodnutím orgánu zdravia. Za prevoz stravy v termonádobách je zodpovedná zamestnankyňa, ktorá stravu vo výdajni porcuje. V súlade s § 152 zákona č.311/2001 Z.z. organizácia poskytuje i stravovanie zamestnancom formou teplého hlavného jedla v zariadení, pričom zamestnávateľ na stravovanie zamestnancov prispieva v súlade s § 152, ods.3 Zákonníka práce 55% z ceny jedla, a to zo sociálneho fondu podľa  Kolektívnej dohody. Materská škola Na Revíne zabezpečuje stravovanie samostatne, má zriadenú školskú kuchyňu.
	Vzhľadom na ďalší rast cien potravín vydalo MŠ SR k 1.9.2011 nové finančné pásma nákladov na nákup potravín na jedno jedlo, podľa vekových kategórií stravníkov. ZŠsMŠ Cádrova je zaradená do 3. a 5. finančného pásma. Z uvedeného dôvodu bol vypracovaný dodatok k vnútornej smernici - Prevádzkový poriadok zariadenia školského stravovania - uplatnenie zákona č. 222/1996 Z. z. v praxi. 
	V zmysle uvedeného a všeobecne záväzného nariadenia mestskej časti Bratislava - Nové Mesto č. 4/2008 sa od 1. septembra 2011 mení článok vnútornej smernice - výška stravného v školskom stravovacom zariadení ZŠsMŠ Cádrova :

ZŠ Cádrova                                  MŠ Cádrova                       MŠ Na Revíne
obed
I. stupeň	1,01 €			desiata          0,32 €		desiata 	0,32 €
II. stupeň	1,09 €			obed		0,76 €		obed		0,76 €
3. finančné pásmo			5. finančné pásmo		5. finančné pásmo.

Stravná jednotka pre dospelých v rokoch 2011 a 2012 na Cádrovej 23        a Na Revíne 14 bola nezmenená, avšak v roku 2012 do celkovej sumy bol daný príspevok zo sociálneho fondu.
Dospelí - rok 2011 
Cádrova 23 - 1,19 € v 3. finančnom pásme
Na Revíne 14 - 1,33 € v 5. finančnom pásme
rok 2012 
Cádrova 23 - 0,99 € + SF 0,20 € = 1,19 € v 3. finančnom pásme
Na Revíne 14 - 1,13 € + SF 0,20 € = 1,33 € v 5. finančnom pásme.

Na ZŠ Cádrova je zavedený čipový odber stravy. Žiakom sú v priebehu mesiaca september vydané čipové kľúče, ktoré sú určené na odber stravy. V prípade straty čipového kľúča si stravník zakúpi nový čipový kľúč  u vedúcej ŠJ. (2 €).

Platba za stravné sa uhrádza mesačne vopred do 20. dňa v mesiaci. Šeky na platby stravného sú vydávané do jednotlivých tried po prvom dni bežného mesiaca. Pri náhodnom výbere platobných šekov za platby stravného neboli zistené nedostatky.

Výroba jedál sa zabezpečuje na základe vopred zostaveného jedálneho lístka, ktorý sa musí riadiť MSN - materiálno spotrebnými normami a HACCP - hygienickými normami pre kuchyne, finančnými limitmi, odporúčanými výživovými dávkami potravín. V jedálnom lístku je uvedený druh denného jedla a hmotnosť hotovej porcie. Školská jedáleň a výdajňa stravy má vypracovaný pracovný poriadok, ktorý je odsúhlasený hygienikom a sú v ňom uvedené požiadavky HACCP. Jedálne lístky pripravuje vedúca jedálne raz za týždeň. Stravný list sa pripravuje denne najneskôr do 9. hodiny podľa noriem pre školské stravovanie. Na konci mesiaca vedúca ŠJ vykoná uzávierku.

Kontrolou uzávierok boli preverené doklady, ktoré s nimi súvisia, t.j. rekapitulácie príjemok, rekapitulácie výdajok, čerpanie finančného limitu, stav zásob, výkaz o počte stravníkov a vydaných jedál za mesiac a rekapitulácie výkazu stravovaných osôb. Neboli zistené nedostatky. Z kontrolovaných podkladových materiálov vyplynula skutočnosť odobratej stravy v roku 2011 v MŠ, ZŠ a dospelí z Cádrovej 23 spolu 55.466 ks a Na Revíne 14 spolu 32.757 ks, t. j. spolu vydaná strava 88.223 ks. Nedôsledným trvaním na úhrade, prípadne predložení uhradených zloženiek najmä za mesiac december vznikol účtovný rozdiel, ktorý bol likvidovaný do účtovnej závierky roka 2011. Už v roku 2012 výber platieb najmä prijatými konkrétnymi opatreniam novej riaditeľky školy sa podstatne zlepšil k samotnému záveru kalendárneho roka. Prijaté opatrenia tvoria predpoklad výberu za stravu bez neadekvátneho rozdielu ku koncu kalendárneho roka a tým naplnenia úseku financií.

Kontrolou zásobovania tovarov do školskej kuchyne bolo zistené, že na zásobovanie podľa jednotlivých druhov tovarov sú vybraní dodávatelia prieskumovou formou na základe ponukových listov. Na jeden druh tovaru, napr. suché potraviny, zelenina a ovocie, mrazené výrobky a pod. sú najmenej traja dodávatelia. Hlavné požiadavky na dodávateľa sú splnenie požiadavky HACCP, kvalita tovaru, pružnosť rozvozu a cena tovaru. S vybranými dodávateľmi sú podpísané riaditeľom organizácie zmluvy.
Denne je vykonávaný odpis zo skladových kariet, ktoré sú nahodené v počítači. Fakturácia za dodanie tovaru sa vykonáva buď priamo pri každej dodávke, prípadne dekádne v danom mesiaci. K faktúre je doložená objednávka, dodací list, príjemka, ktoré sú opatrené pečiatkou a podpisom zodpovednej vedúcej školskej jedálne. Ďalej sú preverované v súlade s vnútornou smernicou, vypracovanou podľa zákona č. 502/2001 Z.z. o finančnej kontrole a vnútornom audite. Na konci mesiaca je vykonaná uzávierka, ktorá najneskôr do piateho v mesiaci sa odovzdá ekonómke školy. Uzávierka pozostáva z rekapitulácie príjemiek, rekapitulácie výdajok, čerpania finančného limitu, stavu zásob, výkazu o počte stravníkov a vydaných jedál za mesiac, výkazu stravovaných osôb - rekapitulácia. Kontrolou fakturácie neboli zistené nedostatky.
	Kontrolná skupina konštatuje, že zabezpečenie ŠKD, prevádzkovania školskej kuchyne, školskej jedálne a výdajne stravy, ako i evidencia, fakturácia a účtovné vedenie je na zodpovedajúcej úrovni.	

Záver:

	Vykonanou kontrolou ZŠsMŠ Cádrova 23, zameranou na preverenie hospodárenia organizácie za roky 2011 a 2012 so zameraním na príjmovú a výdavkovú časť rozpočtu, ako aj preverenie aktualizácie vnútorných noriem v zmysle platných právnych predpisov a ich dodržiavanie, boli zistené nedostatky, ktoré sú popísané v predkladanej správe. Z predmetnej kontroly bol vypracovaný protokol. K zisteným nedostatkom sa vyjadrila riaditeľka organizácie a jej vyjadrenia boli zapracované do predkladanej správy a bol spracovaný návrh nápravných opatrení, ktoré sú premietnuté v návrhu uznesenia k predkladanej správe. Zistené nedostatky, ktoré mali charakter menšej závažnosti, boli odstraňované v priebehu výkonu kontroly.

	Kontrolná skupina záverom hodnotí prístup poverených zamestnancov kontrolovaného úseku  k plneniu  si svojich pracovných úloh ako zodpovedný a na požadovanej úrovni.